Diari Oficial de la Generalitat Valenciana


Sumari del DOGV 3385, del 02-12-1998 (1998/9587)

Expedients números A-DANU-15 i 20/98. Notificació de les resolucions d'expedients administratius de desnonament.
----------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/9587


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedients números A-DANU-15 i 20/98. Notificació de les resolucions d'expedients administratius de desnonament. [1998/9587]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica, a les persones interessades que, en els expedients administratius de desnonament que s'indiquen, s'han dictat les següents resolucions del director general d'Arquitectura i Habitatge de desnonament administratiu per la no-ocupació habitual i permanent.
  
Expedient: A-DANU-15/98
  
Dades de l'adjudicatari:
  
- Cognoms: Fernández Cortés
  
- Nom: Fernando
  
Dades de l'habitatge:
  
- Codi de l'habitatge: 03/0908/0012
  
- Adreça: carrer Sapo Torreta Bl-I, 3r-D
  
- Localitat: Elda
  
- Província: Alacant
  
- Règim de cessió: arrendament
  
Expedient: A-DANU-20/98
  
Dades de l'adjudicatari:
  
- Cognoms: Moreno Heredia
  
- Nom: José
  
Dades de l'habitatge:
  
- Codi de l'habitatge: 03/0908/0017
  
- Adreça: carrer Sapo Torreta Bl-II, 2n-A
  
- Localitat: Elda
  
- Província: Alacant
  
- Règim de cessió: arrendament
  
Vists els expedients de desnonament administratiu iniciats pel director d'Administració de Patrimoni de l'Institut Valencià d'Habitatge, SA, fent ús de les facultats que té atribuïdes per l'article 43.2 de la Llei 6/1993, de 31 de desembre, de la Generalitat Valenciana i de l'escriptura de subapoderament atorgada davant el notari de València, senyor Antonio Soto Bisquert, en data 15 de gener de 1996, al número 94 del seu protocol i inscrita al Registre Mercantil en data 14 de febrer de 1996, i l'acta de referència de 3 de desembre de 1996, contra els adjudicataris dels habitatges que a continuació s'indiquen:
  
Atés que segons consta en els mencionats expedients instruïts, aquells titulars no destinen els habitatges a domicili habitual i permanent.
  
Atés que l'Institut Valencià d'Habitatge, SA, empresa gestora del patrimoni de promoció pública de la Generalitat Valenciana, ha comprovat, a través dels informes de la Inspecció de Patrimoni i dels expedients adjunts, l'esmentada causa de desnonament, i ja que aquest fet és constitutiu de la causa de desnonament administratiu segons el que disposa l'article 138 del Decret 2.114/1968, de 24 de juliol, i l'article 30 del Reial Decret 2.960/1976, de 12 de novembre.
  
Atés que, com a conseqüència de tot això, se'ls va notificar el corresponent plec de càrrecs, en el qual es feia constar que les persones interessades no destinen l'habitatge a domicili habitual i permanent, per la qual cosa se'ls requeria, d'acord amb els articles 142 i 161 del Decret 2.114/1968, de 24 de juliol, perquè en el termini de 10 dies hàbils hi formulen les al·legacions i la proposta de proves que consideren pertinents per al seu descàrrec.
  
Atés que les persones interessades no han presentat proves o formulat al·legacions que desvirtuen l'anterior.
  
Atés que, com a conseqüència d'aquestes actuacions, es va dictar una proposta de resolució en què se'ls proposava la resolució del desnonament, com també se'ls advertia de la possibilitat d'utilitzar i aplicar el règim sancionador i l'execució forçosa que estableix el Reial Decret 3.148/1978, Decret 2.114/1968 i la Llei de Procediment Administratiu, i se'ls donava coneixement d'aquestes perquè en el termini de 10 dies al·leguen tot el que consideren convenient per a la seua defensa. Que les persones interessades no presenten proves o al·legacions, o fent-ho no desvirtuen l'anterior.
  
Vist que de les actuacions practicades resulta suficientment acreditat que els actuals titulars incorren en causa legal de desnonament administratiu, per aplicació de l'article 138 del Decret 2.114/1968, de 24 de juliol.
  
Vist que el Reglament d'Habitatges de Protecció Oficial i el Reial Decret 2.960/1976 configuren com a motiu de desnonament administratiu no destinar l'habitatge a domicili habitual i permanent.
  
Vist que en la tramitació d'aquests expedients s'ha complit el procediment assenyalat en l'article 142 del Reglament d'Habitatges de Protecció Oficial, de 24 de juliol de 1968.
  
Vists el fets, les mencionades disposicions i les de general aplicació, d'acord amb les propostes de resolució, de data 15 d'abril de 1998, aquesta Direcció General d'Arquitectura i Habitatge, fent ús de les competències que li atribueix el Decret 65/1991, de 15 d'abril, resol:
  
Primer
  
Resoldre els contractes per la causa legal de no-ocupació habitual i permanent dels habitatges de referència, procedir seguidament al llançament de totes les persones, mobles i béns que pogueren estar ocupant aquestes, i requeri a les persones interessades en aquest sentit.
  
Segon
  
En el cas que no es complisca l'apartat anterior, es procedirà forçosament al desallotjament d'aquests, amb la corresponent autorització judicial d'entrada; per la qual el llançament serà executat per l'Institut Valencià d'Habitatge, SA, que designarà la persona que haja de dur-lo a efecte, i se sol·licitarà, si cal, la ajuda dels agents de l'autoritat.
  
Tercer
  
Aquesta Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa que estableix el Reial Decret 3.148/1978 i altra legislació aplicable, fins i tot la via de constrenyiment sobre els seus béns.
  
Quart
  
Aquesta resolució no esgota la via administrativa i contra aquesta hi podran interposar un recurs ordinari, davant el conseller d'Obres Públiques, Urbanisme i Transports, en el termini d'un mes comptador des de l'endemà de la data de recepció d'aquesta notificació.